ממשל אלקטרוני

ממשל אלקטרוני הוא שימוש של הממשל באינטרנט ככלי להגברת שביעות רצון האזרחים ולעידוד מעורבותם בשלטון. הגדרות רחבות יותר דנות במגוון האפשרויות שפותחות טכנולוגיות המידע והתקשורת בפני הרשויות הציבוריות כדי:
 
 לשפר את יעילות התפעול הפנים־ארגונית ואת השירות החוץ־ארגוני לתושבים  
 לחדש את חיוּת היחסים בין הלקוחות והאזרחים ובין גופי הציבור הפועלים מטעמם ברמה הפדרלית, המדינית והמקומית.

רעיון הממשל האלקטרוני הוצג בסוף שנות התשעים של המאה העשרים, והוא אחד הרעיונות המעניינים במינהל ציבורי, אף שאנשי המקצוע והאקדמיה טרם הגדירו אותו והבינו אותו לעומק.

ממשל אלקטרוני עסקי 

הצלחתו של ממשל אלקטרוני (Government eBusiness) תלויה בהתקדמות הטכנולוגית של העסקים האלקטרוניים (eBusiness). אוריינטציה עסקית בממשל מחייבת לפתח גישה שירותית שמיישמת תהליכים והליכים מובנים של ניהול קשרי לקוחות Customer Relationship Management ואולי גם ניהול קשרי אזרחים (Citizen Relationship Management), והיא מושפעת מההתפתחויות בסקטור העסקי.

ממשל אלקטרוני בישראל
ממשלת ישראל מגלה עניין רב בקידומו של ממשל אלקטרוני, הקרוי בפיה ממשל זמין, ועושה זאת במסגרת מיזם "תהיל"ה" - תשתית הממשלה לעידן האינטרנט. פעילות זו כוללת את השירותים העיקריים הבאים:
 שירות התשלומים הממשלתי: מאפשר תשלום באמצעות האינטרנט של מיסים, אגרות וכדומה.
 שירות הטפסים הממשלתי: מרכז את כל הטפסים הממשלתיים שנועדו לשימוש הציבור. 
 פרויקט הכספת: כלי להעברת מידע אישי מהממשל לאזרח.

ראו גם
ממשל זמין
פורטל השירותים הציבוריים של הפדרציה הרוסית
דייה (שירות ציבורי אלקטרוני אוקראיני)

קישורים חיצוניים

 gov.il, הפורטל הראשי והרשמי של הממשל הזמין בישראל
 תהיל"ה, האתר הרשמי
 ממשל זמין, במסגרת אתר תהיל"ה
 דו"ח בנושא ממשל זמין, באתר הכנסת
 

ממשל ומדיניות
מערכות מידע
שירותי אינטרנט